ร้านนี้ติดตามมาจากใน Facebook เลยตั้งใจจะมาชิม

ร้านนี้ตั้งอยู่แถวจุติ ในซอยหลังร้านเช่าชุดแฟนซี(ซอยอะไรจำชื่อไม่ได้) ซอยที่จะไปโรงแรม เอสซีเฮอร์ริเทจ ร้านอยู่ขวามือ มีป้ายร้านชัดเจนหน้าร้าน

บรรยากาศในร้านดูแบบร้านอาหารตามสั่งทั่วๆไป ค่อนข้างจะร้อนไปซักหน่อย ถ้าไปช่วงเที่ยงคนเยอะจะอึดอัด ร้านโดยรวมก็ดูสะอาดดี 

ร้สนนี้ขึ้นชื่อเรื่อง ราดหน้าโบราณ หรือ ตั๋วต้าตั๋ม คือน้ำราดหน้าจะไม่เยอะเหมือนราดหน้าทั่วไป คือจะเหมือนราดหน้าที่มีน้ำขลุกขลิกไม่ถึงกับแห้งมากและไม่ถึงขั้นน้ำนอง เส้นหอมไหม้ๆเพราะร้านนี้ใช้เตาถ่านผัดเส้น รสชาติดีเค็มหน่อยๆหวานนิดๆ อร่อยลงตัว อาหารตามสั่งก็มีนะ แวะเวียนมาชิมกันได้

ที่จอดรถค่อนข้างหายาก